joelniklaus/EU_Wikipedias huggingface dataset:
Jovan Uglješa

Jovan Uglješa alebo Ivan Uglješa, niekedy tiež Uglješa Mrnjavčević († 1371 v bitke pri rieke Marica) bol srbský despota, brat Vukašina Mrnjavčevića.

Bol županom Zachumlja, od roku 1366 guvernérom v meste Ser na východe Srbska (dnes mesto a prefektúra ra Serres v Grécku). Súčasne s korunováciou svojho brata Vukašina bol korunovaný za despotu.

Genealógia 
 otec Mrnjava
 starší brat Vukašin Mrnjavčević
 brat Gojko (?)
 od 1364 manželka Jelena, dcéra dramského despotu Vojihnu (kláštorným menom Jefimija/Euphemia)
 syn Tvrtko
 syn Uglješa
 dcéra Eupraxia

Externé odkazy 
 Despot Uglješa Mrnjavčević (sr)
 Kings of Serbia, Mrnjavčevići (en)

Mrnjavčevićovci
Uglješa, Jovan
Tepelenë (okres)

Tepelenë (turecky: Tepedelen, (alb.: Rrethi i Tepelenës, gr. Επαρχία Τεπελενίου-Eparchia Tepeleniu, arumunsky Districtul di Tepelena) je okres v Albánsku v kraji Gjirokastër. Počet obyvateľov je 32 000 (2004 odhad), a rozloha je 817 km². Nachádza sa na juhu krajiny, jeho hlavné mesto je Tepelenë, v okrese je ďalšie mesto Memaliaj.
Obyvateľstvo tvoria hlavne Arumuni a Gréci.

Externé odkazy 
 Informácie o okrese Tepelenë (alb.)

Okresy v Albánsku
Vlorë (okres)

Vlorë (alb.: Rrethi i Vlorës, grécky: Επαρχία Αυλώνα-Eparchia Avlona) je okres v Albánsku v kraji Vlorë. Počet obyvateľov je 147 000 (2004, odhad) vrátane gréckej menšiny. Okres má rozlohu 1 609 km². Nachádza sa na juhozápade krajiny, a jeho hlavné mesto je Vlorë. Ďalšie mestá sú Himarë, Dhërmi, Palase, Kocul, a Selenicë.

Územie bolo v staroveku obývané gréckymi kmeňmi Epirótov, neskôr tu Dóri založili mesto Avlon. Prevažne grécky charakter si územie uchovalo dodnes, hoci mnohí Gréci emigrovali do Grécka. Rozpráva sa tu špecifickým dialektom novogréčtiny. 

V okrese Vlorë je Albánske pobrežie najbližšie k jeho susedovy Taliansku. Okres je povestný svojím krásnym pobrežím. (pozri externé odkazy).

Externé odkazy 
 karta z vlórskeho pobrežia
 Stánky Vlorë (alb.)

Okresy v Albánsku
Astrofotografia

Astrofotografia je špecializovaný typ fotografie, ktorý sa zameriava na tvorbu fotografií astronomických objektov na nočnej oblohe ako planét, hviezd a veľmi ďalekých objektov ako sú hviezdne zoskupenia a galaxie.

Referencie

Pozri aj 
 Astrograf
 Digiscoping
 David Malin
 Fotografická platňa
 Fotografia
 Schmidtov teleskop
 Nekonvenčná astrofotografia

Externé odkazy (v angličtine) 
 WikiHOW: How to Photograph the Night Sky (Astrophotography).
 The Early History of Astrophotography
 Amateur Astrophotographs of The Messier Objects
 Some General Amateur Astrophotography
 An introduction to astrophotography

 

Fotografia
Astronómia
Schmidtov teleskop

Schmidtov teleskop je astronomický teleskop navrhnutý na poskytnutie širokého zorného poľa s limitovanými aberáciami. Iné podobné návrhy sú Wrightov teleskop a Lurie-Houghton teleskop.

Vynález a návrh 
Schmidtov teleskop vynašiel Bernhard Schmidt v roku 1930. Jeho optické komponenty sú ľahko vytvoriteľné sférické primárne zrkadlo a asférická korekčná šošovka, známa ako korekčná platňa, nachádzajúca sa v strede zaoblenia primárneho zrkadla. Film alebo iný detektor je umiestnený vnútri teleskopu, v prvotnom ohnisku.

Aplikácie 
Schmidtov teleskop je zvyčajne používaný ako nástroj na prieskum, pre výskumné programy, v ktorých musí byť pokrytá veľká časť oblohy. Tieto zahŕňajú astronomické prieskumy, hľadania komét a asteroidov a hliadky nov.

Dodatočne sú Schmidtove teleskopy a odvodené návrhy často používané na trasovanie umelých družíc zeme.

Iné projekty

Externé odkazy 

 Jim Schwilling - "BAKER-NUNN Satellite Tracking Camera"

Ďalekohľady
Nekonvenčná astrofotografia

Nekonvenčná astrofotografia je zachytávanie astrofotografií použitím fotoaparátov nie špecificky určených na tento účel.

Jeden z príkladov je použitie webkamier. Neupravená webkamera je vo všeobecnosti schopná zachytenia obrázkov planét a mesiaca. Niektoré webkamery môžu byť upravené, aby boli schopné dlhých expozičných časov a tým aj zachytávania obrazu objektov z hlbokého vesmíru. Prvou z takýchto webkamier bola Connectix čiernobiela webkamera, ktorej úprava vyžadovala len prestrihnutie jedného drôtu spôsobom, ktorého pionierom bol Dave Allmon.

Externé odkazy 

 Dave Allmon
 The Quickcam Unconvetional Astrophotography Group
 Steve Chambers Vesta SC Modification
 Summary of long exposure webcam modifcations
 Vasu Jagannathan's digital camera and webcam astrophotography with a 3.5-inch telescope

 
 
Astronómia
Fotografia
Marin Mersenne

Marin Mersenne, Marin Mersennus alebo le Père Mersenne (* 8. september 1588, Oizé, Francúzsko – † 1. september 1648, Paríž) bol francúzsky matematik, filozof, hudobný teoretik a teológ, ktorý okrem iného objavil Mersennove prvočísla. Niekedy je nazývaný "otec akustiky".

Koncept ponorky
Mersenne spolu s jezuitom Georgesom Fournierom vytvoril na konci 30 rokov 17. storočia koncept obrnenej ponorky, vybavenej kolesami pre pohyb po morskom dne. Koncept obsahoval i vzdušné pumpy a formu vnútorného osvetlenia interiéru na báze fluorescencie.

Bibliografia 
 Euclidis elementorum libri (Paríž, 1626)
 Les Mécaniques de Galilée (Paríž, 1634)
 Questions inouies ou recreations des savants (1634)
 Questions théologiques, physiques (1634)
 Harmonie universelle (Paríž, 1636-7)
 Nouvelles découvertes de Galilée (1639)
 Cogitata physico-mathematica (1644)
 Universae geometriae synopsis (1644)

Referencie

Literatúra 
 Dear, Peter Robert. Mersenne and the Learning of the Schools, Ithaca: Cornell University Press, 1988.
 Moreau, Roger. Marin Mersenne et la naissance de l'esprit scientifique, éditions Anagrammes, Perros Guirec, 2012

Iné projekty

Externé odkazy 
 Mersenne
 Portrait
 Spisy

Francúzski matematici
Ponorky
Kubický meter

Kubický meter (symbol m³) je jednotka sústavy SI určujúca objem. 

1 m³ sa rovná:
 objemu kocky so stranou dlhou 1 meter
 1 m³ = 1 000 dm³

Použitie 
V technických (strojníckych) aplikáciách sa používa kubický centimeter namiesto metrov kubických na vyjadrenie objemov pracových priestorov, pretože lepšie zodpovedá veľkosti týchto zariadení. 
 1 m³ = 1 000 000 cm³

Odvodené jednotky sústavy SI
Jednotky objemu
Jan Augusta

Jan Augusta (* 1500, Praha – † 13. január 1572, Mladá Boleslav) bol český kazateľ a biskup Jednoty bratskej a autor mnohých náboženských spisov a duchovných piesní.
  
Pochádzal z kališníckej rodiny klobúčnika a remeslu svojho otca sa aj vyučil. V roku 1524 vstúpil do Jednoty bratskej, v roku 1531 sa stal kňazom a roku 1532 ho zvolili do Úzkej rady a za seniora. 

Napísal celý rad obranných spisov a vášnivých a často nevyberaných polemík. Na čele jednoty sa usiloval o jej zblíženie so svetovou reformáciou aj s českými kališníkmi, snažil sa tak jednotu vyviesť z postavenia prenasledovanej sekty, ktorá stojí mimo zákona. Po porážke prvého protihabsburského povstania Jana Augustu 25. apríla 1548 zajali a šestnásť rokov väznený na Křivokláte. Mesiac po prepustení z väzenia sa znova ujal svojej funkcie v jednote.

Jeho želanie spojiť rôzne prúdy českej reformácie boli čiastočne naplnené vytvorením Českej konfesie päť rokov po jeho smrti roku 1575.

Dielo (výber) 
 Rozmlouvanie jednoho muže učeného, čest a rozkoš světa viece nežli Boha milujícieho, druhého neučeného, ačkoli sedlského, však Boha a spasenie znajícího člověka (1532)
 Kniežka tato bez titule jest o tomto: Jestli to pravda, by to člověk jistotně věděti mohl, že spasen bude (1534)
 Kázání o stavu manželském (1535)
 Pravidlo těch, jenž sbory Páně navštěvují a k nim dohlídají (1537)
 O závazcích křesťanských zákona Kristova (1540)
 Kázanie o ustavenie na biskupstvie svatého Matěje miesto Jidaše (1540)
 Ohlášenie a ozvánie Jana Augusty proti té knížce kněžské pod titulem kněze Petra, faráře v Zásadí u Litoměřic vydané (1541)
 Zrcadlo kněžské Doktora Martina Luthera (tisk 1542)
 Pře Jana Augusty a kněžstva kališného, od něho samého věrně a právě sepsaná, všem vuobec k soudu podaná (1543)
 Svědectvie pobožné o urozené paní Justyně z Kunštátu, paní manželce urozeného pana, pana Bohuše Kostky z Postupic a na Litomyšli, učiněné v zboru litomyšlském (tisk 1544)
 O vyobcování dvou osob hřiešných ze zboru litomyšlského stalém skrze Jana Augustu (1544)
 Registrum piesní bratřie sjednocený, obnovený u vieře apoštolské, k zpievání přes celý rok (1558)
 Písně bratra Jana Augusty, kteréž dělal u vězení (1562)
 Smysl a úmysl Kristuov jeho vlastní o svátosti večeře jeho (1562)

Externé odkazy 
 Jan Augusta v souborném katalogu Akademie věd ČR
 Jan Augusta v Kdo byl kdo v našich dějinách do roku 1918
 Jan Augusta v pořadu Českého rozhlasu 2 Toulky českou minulostí
 Jan Augusta na stránkách Getsemany

Zdroj 

Narodenia v 1500
Úmrtia 13. januára
Úmrtia v 1572
Českí náboženskí spisovatelia
Protestantskí teológovia
Českí teológovia
Biskupi Jednoty bratskej
Osobnosti z Prahy
Belinda Carlislová

Belinda Jo Carlislová (neprechýlene Belinda Jo Carlisle; * 17. august 1958, Hollywood, Los Angeles, Kalifornia, USA) je americká speváčka, hudobníčka a spisovateľka, zakladajúca členka ženskej rokenrolovej skupiny The Go-Go's.

V roku 2008 otvárala Ples v opere v Bratislave, kde zaspievala aj svoj najväčší a najznámejší hit „Heaven Is a Place on Earth“.

Albumy 
 Belinda (1986) #13 US (Gold)
 Heaven on Earth (1987) #13 US (Platinum), #4 UK (3x Platinum)
 Runaway Horses (1989) #37 US (Gold), #4 UK (2x Platinum)
 'Live Your Life Be Free (1991) #7 UK (Gold)
 The Best Of Belinda Volume 1 (1992) #1 UK (2x Platinum)
 Real (1993) #9 UK
 A Woman and a Man (1996) #7 UK (Gold)
 A Place On Earth - The Greatest Hits (1999) #15 UK (Silver)
 Voila!'' (2007)

Single 
 „Mad About You“ (1986) #3 US, #25 A/C US, #9 AUS, #67 UK (nové vydanie v 1988)
 „I Feel The Magic“ (1986) #82 US 
 „Band of Gold“ (1986)
 „Since You've Gone“ (1986) promo
 „Heaven Is a Place on Earth“ (1987) #1 US, #7 A/C US, #1 UK (Silver), #2 AUS
 „I Get Weak“ (1988) #2 US, #9 A/C US, #10 UK, #34 AUS
 „Circle in the Sand“ (1988) #7 US, #5 A/C US, #4 UK
 „I Feel Free“ (1988) #88 US
 „World Without You“ (1988) #34 UK
 „Love Never Dies“ (1988) #54 UK
 „Leave A Light On“ (1989) #11 US, #8 A/C US, #4 UK (Silver), #5 AUS
 „La Luna“ (1989) #38 UK, #21 AUS
 „Runaway Horses" (1990) #40 UK, #44 AUS
 „Vision of You“ (1990) #41 UK
 „Blue Period“ (so Smithereens) #99 UK
 „Summer Rain“ (1990) #30 US, #29 A/C US, #23 UK, #6 AUS
 „(We Want) the Same Thing“ (1990) #6 UK
 „Vision of You“ (nové vydanie v 1991) #71 UK
 „Live Your Life Be Free“ (1991) #12 UK, #13 AUS
 „Do You Feel Like I Feel?“ (1991) #73 US, #29 UK, #42 AUS 
 „Half The World“ (1992) #35 UK
 „Little Black Book“ (1992) #28 UK
 „It's Too Real (Big Scary Animal)“ (1993) #12 UK, #56 AUS
 „Lay Down Your Arms“ (1993) #27 UK
 „In Too Deep“ (1996) #6 UK, #11 AUS  
 „Always Breaking My Heart“ (1996) #8 UK, #50 AUS
 „Love In The Key Of C“ (1996) #20 UK
 „California“ (1997) #31 UK
 „I Won't Say (I'm In Love)“ (1997)
 „All God's Children“ (1999) #66 UK
 „A Prayer for Everyone“ (2000) promo

Iné projekty

Externé odkazy 
 Oficiálna stránka

Popové speváčky USA
Rockové speváčky USA
Osobnosti z Los Angeles
Nevado del Huila

Nevado del Huila je aktívny stratovulkán, nachádzajúci sa v provincii Huila v južnej Kolumbii. S výškou 5 365 m je to zároveň najvyšší vulkán v Kolumbii, jeho vrchol je permanentne pokrytý ľadom. Hrebeň andezitovo dacitového vulkánu tvorí šesť troskových kužeľov, ich vek sa postupne znižuje od severu na juh. Sopka leží v staršej kaldere s priemerom 10 km.

Explozívna erupcia menších rozmerov bola zaznamenaná ešte v 16. storočí, odvtedy až do 19. februára  2007 sopka nejavila známky aktivity (vynímajúc horúce pramene a unikajúce pary z fumarol na vrchole sopky). Zvýšená produkcia sopečného popola a prachu, dve menšie explózie a niekoľko zaznamenaných bahnotokov prinútili miestne úrady evakuovať mestá pozdĺž riek v blízkosti sopky, aby zabránili katastrofe podobných rozmerov, ako erupcia Nevado del Ruiz v roku 1985 (keď laháry pochádzajúce z roztopeného snehu pochovali viac ako 25 000 ľudí).

Iné projekty 
.

Externé odkazy 
 www.volcano.si.edu - Nevado del Huila na Global Volcanism Program 

Sopky Kolumbie
Stratovulkány
Aktívne sopky
Nevado del Tolima

Nevado del Tolima je názov v súčasnosti neaktívneho stratovulkánu, nachádzajúceho sa v Kolumbii, v provincii Tolima, južne od vulkánu Nevado del Ruiz. Sopka je pomerne mladá, andezitovo-dacitové horniny majú vek približne 40 000 rokov. Sopka je vybudovaná na staršej, pleistocénnej kaldere s priemerom 3 km. Vrchol sopky je tvorený kráterom lievikovitého tvaru a viacerými lávovými dómami. Posledná veľká erupcia sa odohrala pred 3 600 rokmi, keď deštrukcia lávového dómu vyprodukovala objemnejšie množstvo pyroklastických prúdov, v súčasnosti uložených na severovýchodnej až juhovýchodnej strane sopky. V 19 a 20.storočí bolo zaznamenaných viacero menších explozívnych erupcií.

Iné projekty 
.

Externé odkazy 
 www.volcano.si.edu - stratovulkán Nevado del Tolima na Global Volcanism Program 

Sopky Kolumbie
Stratovulkány
O’bekiston fanlar Akademiyasining Mirzo Ulug’bek nomidagi Astronomiya Instituti

O'bekiston fanlar Akademiyasining Mirzo Ulug'bek nomidagi Astronomiya Instituti (po rusky Астрономический институт им. Улугбега Pеспублики	Узбекистан (doslova "Ulugbekov astronomický inštitút Akadémie vied Uzbekistanu") je observatórium v Taškente (+69°17,6'; +41°19,5'; 470 m); najstaršia vedecká inštitúcia v Strednej Ázii, založená roku 1833. Do roku 1966 mala názov Ташкентская Астрономическая Обсерватория (Taškentskaja astronomičeskaja observatorija, doslova "Taškentské astronomické observatórium"), potom Астрономический Институт Академии Наук Узбекиской CCP (Astronomičeskij institut Akademii nauk Uzbekskoj SSR doslova "Astronomický inštitút Akadémie vied Uzbeckej SSR"). Zameriava sa na astrometriu, výskum Slnka, nestacionárnych hviezd, astroklímy a histórie astronómie.

Vybavenie
 34 cm astrograf, 
 22 cm a 16 cm refraktor, 
 Maksutovova komora, 
 pasážnik 

Má vysunutú filiálnu stanicu medzinárodnej šírkovej služby v Kitabe (+66°52,9'; +39°8,0'; 658 m), založenú roku 1930.

Externé odkazy

 Stránka inštitútu /

Astronomické observatóriá v Uzbekistane
Lev Ivanovič Jašin

Lev Ivanovič Jašin (* 22. október 1929, Moskva, Rusko – † 20. marec 1990, tamže) bol sovietsky futbalový brankár. 

Bol známy najmä svojimi vynikajúcimi zásahmi a rýchlymi reflexmi. Organizáciou IFFHS bol zvolený za najlepšieho brankára 20. storočia. V roku 1963 získal ako prvý brankár v histórii Zlatú loptu pre najlepšieho futbalistu Európy.

Štatistiky 
 812 zápasov v kariére
 326 zápasov za A-tým Dynamo Moskva 
 78 zápasov za ZSSR
 12 zápasov na MS
 2 zápasy za výber sveta FIFA (1963 – proti Anglicku, 1968 – proti Brazílii)

Úspechy

Domáce 
 1× majster ZSSR v ľadovom hokeji
 5× víťaz, 5x 2. miesto, 1x 3. miesto v sovietskej futbalovej lige
 3× víťaz pohára ZSSR vo futbale

Reprezentačné 
 1× víťaz Olympijských hier
 1× víťaz ME vo futbale (1960)
 1× striebro z ME vo futbale (1964)

Individuálne 
 Zlatá lopta pre najlepšieho futbalistu Európy (1963)
 3× najlepší brankár ZSSR (1960, 1963, 1966)
 22 sezón v jednom klube (1950 – 1970)
 Rad Lenina (1967)
 Olympijská cena (1986)
 Medaila FIFA za zásluhy (1988)
 zlatá medaila Kosák a kladivo, medaila Hrdina socialistickej práce 
 Najlepší futbalový brankár storočia (2000)
 člen UEFA Jubilee 52 Golden Players.

Referencie

Iné projekty

Externé odkazy 
 Biografia

Zdroj 

Ruskí futbalisti
Sovietski futbalisti
Hráči FK Dinamo Moskva
Hráči Majstrovstiev sveta vo futbale 1958
Hráči Majstrovstiev sveta vo futbale 1962
Hráči Majstrovstiev sveta vo futbale 1966
Hráči Majstrovstiev sveta vo futbale 1970
Osobnosti z Moskvy
Fairchild K-20

K-20 bol letecký fotoaparát používaný počas druhej svetovej vojny. Návrh od firmy Fairchild, vyrábaný pod licenciou pre vojenské kontrakty. Približne 15 000 ich bolo vyrobených vo Folmer Graflex Corp. v Rochester, NY medzi rokmi 1941-1945. Používajú 5.25"x20 až 5.25"x200 stopový zvytkový film s veľkosťou políčka 4x5 palcov. Objektívy boli 6 3/8" f/4,5 s nastaviteľnou diafragmou, nevymeniteľné, vyrábané firmami Kodak, Ilex alebo Bausch & Lomb, podľa dostupnosti v čase objednávky. Zaujímavou črtou bolo použitie vákua na udržanie filmu v plochom tvare.

Pozri aj 
 Letecká fotografia
 Vtáčí pohľad
 Orthophoto
 Piktometria
 Letecká fotografia
 Letecká archeológia
 Prieskum
 Graflex

Externé odkazy 
 K-20 (Navy) - George Eastman House Technology Archive

 
Letectvo druhej svetovej vojny
Letecké fotoaparáty
Fairchild Company
Fotografia
Kartografia
Satelitná snímka

Satelitná snímka alebo satelitná fotografia je fotografia Zeme alebo iných planét vyfotografovaná z umelých družíc.

Dejiny 
Prvé satelitné fotografie Zeme boli urobené 1. apríla 1960 družicou na sledovanie počasia TIROS-1. Prvé satelitné fotografie Mesiaca mohli byť urobené 6. októbra 1959 sovietskou družicou Luna 3 na jej misii k vyfotografovaniu odvrátenej strany Mesiaca. V roku 1972 spustili USA program Landsat, najväčší program na získanie obrázkov Zeme z vesmíru. Landsat 7, najnovšia družica Landsat, bola vypustená v roku 1999. V roku 1977 získal americký satelitný systém KH-11 prvé satelitné obrázky v reálnom čase.

Všetky satelitné obrázky od NASA sú zverejnené v Earth Observatory a sú voľne dostupné verejnosti. Ostatné krajiny majú svoje vlastné programy satelitných snímok. Existujú aj súkromné spoločnosti, ktoré poskytujú komerčné satelitné snímky. Blue Marble bol projekt na zmapovanie viditeľnej farby Zeme s presnosťou zhruba 1 km. Výsledné farebné obrázky z Blue Marble sa stali veľmi populárnymi v médiach a medzi verejnosťou. Na začiatku 21. storočia sa satelitné snímky stali široko dostupnými, keď cenovo prístupný, ľahko použiteľný softvér s prístupom k databázam satelitných snímok začal byť ponúkaný viacerými spoločnosťami a organizáciami.

Použitia 
Satelitné snímky majú mnoho využití v poľnohospodárstve, geológii, lesníctve, regionálnom plánovaní, vzdelávaní, spravodajstve a vojenstve. Snímky môžu byť vo viditeľných farbách a v ďalších častiach spektra. Existujú elevačné mapy, zvyčajne vytvorené radarovým zobrazovaním. Analýza satelitných snímok je vedená špecialistami známymi ako fotografickí interpreteri alebo "PI".

Pozri aj 
 Objektovo orientovaná obrazová klasifikácia
 SRTM
 MODIS
 GLOBE
 Virtuálny glóbus
 NASA World Wind
 Google Earth
 TerraServer-USA
 Terraserver.com
 Google Maps
 Virtual Earth
 Stratellite
 Piktometria

Externé odkazy 

 Blue Marble – the most detailed true-color image of the entire Earth to date.
 World Wind – an open source 3D Earth-viewing software developed by NASA that accesses NASA JPL database
 Google Earth – Google's commercial 3D Earth-viewing software- Free.
 Google Maps satellite imagery
 Flash Earth – Flash-based viewer for satellite and aerial imagery of the Earth
 TerraServer-USA – formerly Microsoft TerraServer, a repository of free satellite images of the United States

Umelé družice
Fotografia
Nikon D80

D80 je model spotrebiteľskej digitálnej zrkadlovky od spoločnosti Nikon oznámenej 9. augusta 2006. Fotoaparát bol dovezený prvý septembrový týždeň predajcom v USA. Mnohými považovaný za amalgam dizajnových prvkov základného modelu D50 a špičkového modelu D200 zastáva rovnakú cenovú hladinu ako Nikon D70 a D70s v čase ich vydania.

Jeho odporúčaná koncová cena bola 1 000 dolárov/700 libier len za telo alebo 1 300 dolárov/950 libier v sade spolu s objektívom Zoom-Nikkor AF-S DX 18 –  f/3.5-4.5G IF-ED, čím sa dostáva do rivalstva so Sony α 100 alebo Canon EOS 400D.

Referencie

Externé odkazy 
 Nikon D80 Review: An in-depth look at the D80
 Digital Photography Review of the D80
 Nikon D80 review roundup
 Nikon D80 Comprehensive Video Review

D80
Bajonet Nikon F

Nikon F je bajonet objektívu, ktorú vyvinula spoločnosť Nikon na jej 35mm zrkadlovky. Bajonet F uviedli po prvý raz na fotoaparáte Nikon F v roku 1959. Používa tri drážky so 44mm hrdlom a 46,5mm vzdialenosťou obruby od ohniskovej roviny.

Veľká paleta objektívov kompatibilných s bajonetom F ju robí najväčšou sústavou vymieňateľných fotografických objektívov v dejinách. Vyše 400 rozličných objektívov  Nikkor je kompatibilných so systémom. Bajonet F je populárny aj vo vedeckom a priemyselnom využití, najvýraznejšie na strojové videnie.

Pozri aj 
 Nikkor
 Nikon

Externé odkazy 
 Technical information on the Nikon F-mount.
 Nikkor lens acronyms explained
 Nikon Lens Database.

Objímky objektívov
Power Macintosh

Power Macintosh alebo Power Mac bola skupina pracovných staníc vyrábaných spoločnosťou Apple Computer (dnes Apple Inc.) od marca 1994 do augusta 2006. Počítače Power Mac boli založené na procesoroch PowerPC. Počas celých 12 rokov na trhu boli Power Macy najvýkonnejšími Macintoshmi na trhu. V auguste 2006 boli nahradené novými počítačmi Mac Pro, založenými na procesoroch Intel.

História 

Prvými modelmi počítačov Power Macintosh boli v roku 1994 modely 6100, 7100 a 8100, ktoré ponúkali taktovacie frekvencie od 60 do 110 MHz a nahrádzali dovtedajšie počítače triedy Quadra.

V roku 1997 prišiel na trh Power Mac tretej generácie (odtiaľ G3) s procesorom PowerPC 750. Vtedy spoločnosť Apple prestala používať číselné označenie modelov a začala ich nazývať podľa generácie procesora (G3, G4, G5).

Prvý Power Mac s procesorom G4 bol uvedený v roku 1999 (taktovaný na 400-500 MHz). Štandardným vybavením týchto počítačov bola mechanika DVD, drahšie modely mali štandardne i mechaniku Zip. Mohli používať až 2 GB RAM (pri Mac OS 9 bol limit 1,5 GB) a boli to prvé počítače, mali slot pre AirPort (Wi-Fi) a DVI. Neskoršie modely Power Mac G4 mali i zásuvku FireWire 800 a voliteľne Bluetooth. Power Macy G4 sa vyrábali do roku 2004 (maximálnou dosiahnutou taktovacou frekvenciou bolo 1420 MHz).

V rokoch 2000-2001 spoločnosť Apple vyrábala aj kompaktnú verziu počítača, nazvanú Power Mac G4 Cube ("Kocka"), ktorá sa síce v tom čase nestala úspechom, no postupne získala vďaka svojmu vzhľadu kultový status.

Počítače s procesormi G5 boli na trhu od roku 2003, s počiatku s frekvenciou od 1,6 GHz, postupne až 2,7 GHz (a tiež dvojprocesorový a dvojjadrový 2,5-gigahertzový model, tzv. G5 Quad).

Externé odkazy 
 Everymac.com - Apple Power Macintosh (v angličtine)
 Lowendmac.com - Power Mac Index (v angličtine)

Hardvér firmy Apple
Hoblíkova jaskyňa

Hoblíkova jaskyňa je fluviokrasovo-korózna jaskyňa, nachádzajúca sa v katastrálnom území obce Stráňavy, medzi vrchmi Polom () a Hoblík (), vo výške asi 40 m nad potokom. Napriek tomu, že sa nazýva jaskyňou ide iba o skalný previs, ktorý sa javí ako jaskyňa s dĺžkou približne 38 m. Prvý raz ju spomína Vojtech Bukovinský v zborníku Slovenský kras, ročník  2, str. 124.

Geológia 
Pomedzi tieto vrchy preteká Stráňavský potok (Hýrov), prameniaci pod Minčolom () v horninách kryštalinika, teda vlastne granodioritoch so šošovkami pararúl. Tu potok vytvára normálnu, širokú dolinu. Po prechode cez nekrasové horniny sedimentárneho obalu, teda cez tmavé bridlice karbónu, zlepence a kremence spodného triasu a pestré bridlice verfénu, prichádza potok na dolomity ladinu neveľkej mocnosti a napokon na mohutný komplex guttensteinských vápencov anisu. Tieto vápence budujú aj vrchy Polom a najmä Hoblík.

Jaskyňa je bez sintrovej výzdoby, ako väčšina jaskýň v krase pod Hoblíkom.

Donedávna sa predpokladalo, že keď Stráňavský potok tečie naprieč vrstvou vápencov a nie v smere ich najväčšieho rozšírenia, že tu nemôže vzniknúť systém rozsiahlejších jaskýň. Objavmi z roku 2005 sa tieto predstavy narušili.

Referencie

Externé odkazy 
 Opis okolia

Lúčanská Fatra
Jaskyne na Slovensku
Stošice

Stošice sú mestská časť Liptovského Mikuláša, v najvýchodnejšej časti mesta. Sú najmenšou mestskou časťou, k 30. júlu 2009 tu žilo len 104 obyvateľov.

Polohopis 
Nachádzajú sa v Liptovskej kotline, pri potoku Stošianka, na úpätí vrchu Hrádok (711,0 m n. m.), neďaleko cesty I. triedy č. 18 a pri železničnej trati Žilina – Košice, 4 km VJV od centra mesta. K mestu boli pričlenené v roku 1971. Premávajú sem spoje linky č. 2 MAD Liptovský Mikuláš, v minulosti aj zrušená linka č. 7. Na južných stráňach Vrchu hrádok sa rozprestiera rozsiahly ovocný sad. Pripravuje sa obytná zástavba na mieste zrušeného hospodárskeho dvora.

Ulice 
 Poľná
 Sadová
 Stojšova
 Stošická

Externé odkazy 
 Oficiálna stránka mesta Liptovský Mikuláš

Mestské časti Liptovského Mikuláša
Vitálišovce

Vitálišovce (maď. Vitálisfalu) sú mestskou časťou mesta Liptovský Mikuláš. K 30. júlu 2009 tu žilo 132 obyvateľov.

Polohopis 
Nachádzajú sa v Liptovskej kotline, na ľavom brehu potoka Smrečianka a na východnom úpätí vrchu Háje (746,5 m n. m.), na okraji cesty III. triedy do obce Žiar, na severovýchodnom okraji mesta, 4 km na východ od jeho centra. 

K mestu boli Vitálišovce pričlenené v roku 1971 a v súčasnosti už stavebne splynuli s južnejšie ležiacim sídliskom Podbreziny. Západne od mestskej časti sa nachádza lyžiarsky vlek, bufet Milka, v minulosti pod názvom Smrečianka a športový areál Xsport, ako aj areál pre trénovanie psov, tzv. agility. Na južnom okraji (ulica Lipová) je Zariadenie pre seniorov Royal Care . Na autobusovej zastávke pri lyžiarskom vleku zastavujú prímestské spoje do obcí Smrečany a Žiar, nepremávajú sem spoje MAD Liptovský Mikuláš, avšak Vitálišovce sú v dosahu konečnej zastávky Podbreziny - sever, kde sem vedú spoje mestské autobusovej dopravy s číselným označením 8,9,10,11.

Ulice 
 Brezie
 Smrečianska
 Vitálišovská
 Zadná
 Zemianska
 Žiarska

Kultúra a zaujímavosti

Pamiatky 
 Evanjelická zvonica, murovaná stavba na pôdoryse obdĺžnika s ihlancovou helmicou z obdobia okolo roku 1881. Fasáda zvonice je horizontálne členená kordónovými rímsami, rozonančné otvory sú segmentovo ukončené. Nachádza sa v areáli cintorína. V roku 2014 prešla obnovou.

Externé odkazy 
 Oficiálna stránka mesta Liptovský Mikuláš

Mestské časti Liptovského Mikuláša
Nikon D100

Nikon D100 je už nevyrábaná poloprofesionálna digitálna zrkadlovka. Bola uvedená 21. februára 2002 na PMA Annual Convention and Trade Show ako priamy konkurent pre Canon D60.  S doporučenou koncovou cenou $1 999 bez objektívu to bola len druhá 6 megapixelová digitálna zrkadlovka, ktorá prelomila hranicu 2 000 dolárov, po Canon D60.

Aj keď meno D100 naznačuje, že fotoaparát je digitálnou verziou modelu Nikon F100, dizajn fotoaparátu viac pripomína Nikon N80, ktorý je viac spotrebiteľsky orientovaný fotoaparát ako profesionálny Nikon F100. Cena fotoaparátu klesla pod $1 699 v máji 2003 a pod $1 499 v decembri 2003. Na jar 2004 Nikon vydal D70, ktorá ponúkla podobné funkcie ako D100, ale za ešte nižšiu cenu $999. Napriek tomu Nikon vyrábal D100 ešte do roku 2005, kedy uviedol viac odolného a profesionálne orientovaného nástupcu, Nikon D200.

Externé odkazy 
 Nikon D100 Photos
 Nikon Imaging : Nikon D100
 DPReview reviews the D100
 Gallery of sample images (includes links to raw camera output)
 Images at flickr taken with a D100.

D100
Applications Technology Satellite

Applications Technology Satellite (skratka ATS) je americká družica, pôvodne iba komunikačná, neskôr aj s programom aplikovaného výskumu zameraným najmä na meteorológiu, hľadanie pozemských surovinových zdrojov a navigáciu. ATS 6 prenášala údaje a obraz zo spoločného letu Apollo-Sojuz v roku 1975.

Externé odkazy 

 Informácie o Applications Technology Satellite

Umelé družice Zeme
Umelé družice USA
Telekomunikačné družice
Canon EOS-1Ds Mark II

EOS-1Ds Mark II je profesionálna digitálna zrkadlovka od spoločnosti Canon z Japonska. Je to najvyšší model rady fotoaparátov Canon EOS, s full-frame 16,7 megapixelovým CMOS senzorom (najväčší dostupný vzhľadom na rok 2006 v 35 mm digitálnej zrkadlovke). Ako profesionálne fotografické telo je EOS 1Ds Mark II veľká, odolne postavená, vodotesná a prachotesná.

Podobne ako pri 5D, nižšom full-frame modeli v rade digitálnych zrkadloviek Canonu, je nízko-prechodový filter použitý na rozmazanie moaré.

Pozri aj 
 Canon EOS
 Zoznam digitálnych fotoaparátov Canon EOS
 Objímka Canon EF

Externé odkazy 
 Canon USA page on the EOS-1Ds Mark II.
 Review at dpreview.com

1Ds Mark II

sv:Canon EOS-1Ds#EOS-1Ds Mark II
Andy Murray

Sir Andrew Barron Murray, OBE  (* 15. máj 1987, Dunblane, Škótsko) je súčasný škótsky profesionálny tenista.

Kariéra 
Stal sa prvým tenistom od júla 2005, ktorý sa dostal do top2 rebríčka ATP, kde odvtedy bola dvojica tenistov Roger Federer a Rafael Nadal. Naposledy v júli 2005 bol na 2. mieste Lleyton Hewitt.
Počas svojej kariéry vyhral 16 turnajov ATP. BBC ho vyhlásila za škótsku športovú osobnosť roka.

V septembri 2012 sa na US Open dostal po druhýkrát do finále po výhre nad Tomášom Berdychom z Česka 3:1 na sety..Vo finále sa stretol s Novak Đokovićom, ktorého porazil 3:2 na sety. S tým istým hráčom sa stretol aj vo finále Australian Open kde s ním naopak prehral. Vynahradil si to však na Wimbledone 2013, kde sa opäť s Đokovićom stretol vo finále. Tam ho po dramatickom závere porazil suverénne 3:0 na sety. Po 77 rokoch sa tak z grandslamového titulu teší britský tenista.

Na jeseň 7. novembra 2016 sa dostal na 1. miesto medzinárodného rebríčka ATP vo dvojhre, po šnúre 21 víťazných zápasov a zisku 4 turnajových titulov za sebou (Peking, Šanghaj, Viedeň a Paríž). Prerušil tak nadvládu Novaka Đokovića, ktorý bol svetová jednotka od 7. júla 2014.

Finálové účasti na turnajoch ATP (27)

Dvojhra - výhry (17)

Dvojhra - prehry (9)

Štvorhra - výhry (1)

Štvorhra - prehry (1)

Grandslamové účasti prehľad

Dvojhra

Referencie

Iné projekty

Externé odkazy 

Britskí tenisti
Olympijskí víťazi v tenise
Škótski tenisti
Súrodenci v tenise
Britskí olympijskí víťazi
Tenisti na Letných olympijských hrách 2012
Tenisti na Letných olympijských hrách 2016
Jacques-Yves Cousteau

Jacques-Yves Cousteau (* 11. jún 1910, Saint-André-de-Cubzac, Francúzsko – † 25. jún 1997, Paríž) bol francúzsky námorný dôstojník, prieskumník, ekológ, filmár, fotograf a výskumník. Skúmal moria a všetky formy života pod vodou. Bol spolutvorcom aqua-lungu (potápačského prístroja s otvoreným okruhom), ako jeden z prvých bojoval za ochranu podvodného sveta a takisto bol členom Francúzskej akadémie.

Cousteau sa narodil v Saint-André-de-Cubzac, Gironde, manželom Danielovi a Élisabeth Cousteau. Vo Francúzsku je všeobecne známy ako le commandant Cousteau ("Veliteľ Cousteau"). Celosvetovo je známy ako Jacques Cousteau alebo Kapitán Cousteau.

Iné projekty 

 

Francúzski vedci
Členovia Francúzskej akadémie
Potápačský oblek

Potápačský oblek je odev používaný pri potápaní, ktorý ochraňuje potápača pred prostredím pod vodou.

Moderné potápačské obleky môžeme rozdeliť do dvoch kategórií:
 obleky podliehajúce zmene tlaku – napríklad mokré obleky, polosuché obleky, suché obleky
 obleky, nepodliehajúce zmene tlaku (atmosférické obleky) – pevné obleky, v ktorých sa aj v hĺbke udržiava atmosférický tlak (jednomiestna ponorka, skafander)

Potápačský výstroj
Ochranné odevy
Machín

Machín je názov menšieho (~ 2 650 m vysokého) stratovulkánu, ležiaceho na južnom okraji masívu Ruiz-Tolima, asi 20 km severozápadne od kolumbijského mesta Ibagué. Vrchol sopky je ukončený kalderou s priemerom asi 3 km. So vznikom kaldery sú spojené objemné pyroklastické prúdy, ktoré sú uložené až do vzdialenosti 40 km od vulkánu. Neskoršie erupcie v holocéne vyprodukovali dacitové bloky a popolové prúdy, ležiace na juhozápadnom okraji kaldery.

Externé odkazy 
 www.volcano.si.edu - stratovulkán Machín na Global Volcanism Program 

Sopky Kolumbie
Stratovulkány
Rock against communism

Rock against communism (R.A.C., RAC) - v preklade „Rock proti komunizmu“ je nacionalistická hudobná platforma. Skupiny hrajúce pod touto hlavičkou majú spravidla buď otvorene nacionalistické texty - námety ako rasové násilie, antisemitizmus, ódy na pohlavárov nacistickej tretej ríše a pod., alebo vystupujú s istou dávkou kamufláže a v textoch sa stavajú hlavne proti prisťahovalcom, ľavicovej politike, drogám a vyjadrujú podporu nacionalizmu.

História 
Kampaň s týmto názvom vznikla roku 1978 v Spojenom kráľovstve ako odpoveď ultrapravice na antirasistické podujatia hudobných skupín konajúce sa pod hlavičkou R.A.R. (Rock against racism - Rock proti rasizmu). Keďže neonacisti nemohli otvorene propagovať fašizmus a rasistické myšlienky napríklad ako „Rock za rasizmus“ alebo „Rock proti prisťahovalcom“ stavili na antikomunizmus, ultrapravici vlastný. Takto sa názov stal prijateľnejším a pre nezainteresovaného nijako nesúvisel s neonacizmom. „Rock proti komunizmu“ podporovala aj britská krajne pravicová strana National Front - NF (Národný front).

Prvý koncert pod značkou R.A.C. sa konal v anglickom Leeds v roku 1978, vystúpili na ňom kapely The Dentists a The Ventz. Ďalší koncert sa uskutočnil v roku 1979 a na jar 1983, kde vystúpila ako hlavná hviezda večera neonacistická skupina Skrewdriver. Potom sa už koncerty konali častejšie a vystúpili na nich skupiny ako: Brutal Attack, Skullhead, Squadron, Sudden Impact, Ovaltinees, Lionheart, No Remorse, Violent Storm, Battlezone a iné.

Onedlho začali R.A.C. koncerty napádať členovia antifašistických organizácií ako Anti-Fascist action (Antifašistická akcia) a Anti-Nazi League (Antinacistická liga). Táto skutočnosť prinútila organizátorov konať podobné akcie utajene, čím samozrejme sama obmedzila svoj vplyv na verejnosť. K dôvodom utajenia sa neskôr pridal aj strach z policajnej perzekúcie, hlavne kvôli textom progagujúcim neznášanlivosť.

Hudobné štýly 
Keďže príslušnosť k platforme Rock against communism vyjadrujú hlavne texty a politická príslušnosť členov skupiny, stretávame sa s viacerými hudobnými štýlmi. Spoločným rysom je rýchla a energická hudba ako napr.: metal (najčastejšie NSBM-národne socialistický black-metal), punk (Nazi-punk), Oi!, hard-core (Hate-core). Iróniou je, že ide o štýly, ktorých vznik nemá nič spoločné s rasizmom a fašizmom, ale boli jednoducho prebraté neonacistami.

Najznámejšie R.A.C. kapely 
 Blue Eyed Devils
 Gestapo SS
 Landser
 Macht und Ehre
 RaHoWa
 No remorse
 Skrewdriver
 Brutall Attack
 Skullhead
 H8Machine

Externé odkazy 
Leták vo forme PDF vysvetľujúci pozadie R.A.C.

Antikomunizmus
Neonacistická hudba
Rasizmus
Azufral

Azufral je názov v súčasnosti neaktívneho stratovulkánu, nachádzajúceho sa v južnej Kolumbii. Horniny Azufralu majú väčší obsah SiO2 ako ostatné kolumbijské sopky, petrologicky sú to prevažne dacity až ryolity. Vrchol sopky je ukončený kalderou s rozmermi 2,5 × 3 km, v jej severozápadnej časti sa nachádza jazero Laguna Verde a pobíž neho viacero lávových dómov, najmladšie majú približne 3 600 rokov. V okolí niektorých dómov sa nachádzajú aj aktívne fumaroly.

Iné projekty 
.

Externé odkazy 
 www.volcano.si.edu - Azufral na Global Volcanism Program 

Sopky Kolumbie
Stratovulkány
Cumbal

Cumbal je najjužnejšie ležiaci vulkán v Kolumbii, ktorý bol aktívny v historickej dobe (posledná erupcia sa odohrala v roku 1926). Sopka je tvorená prevažne andezitmi a dacitmi a má pretiahnutý tvar v smere severovýchod-juhozápad. Na vrcholovom hrebeni sa nachádzajú dva aktívne krátery a niekoľko neaktívnych. V obidvoch kráteroch sú aktívne fumaroly, na juhozápadnom okraji aj termálne pramene.

Iné projekty 
.

Externé odkazy 
 www.volcano.si.edu - stratovulkán Cumbal na Global Volcanism Program 

Sopky Kolumbie
Stratovulkány
Štvortisícovky v Kolumbii
Cerro Negro de Mayasquer

Cerro Negro de Mayasquer je neaktívny stratovulkán prevažne andezitového a dacitového zloženia, nachádzajúci sa na hraniciach Ekvádora a Kolumbie. Jeho vrchol je ukončený kalderou, v rámci ktorej sa nachádza menšie jazierko. V okolí jazierka sú viaceré aktívne solfatáry. Erupcia, hlásená z roku 1936 bola pravdepodobne mylná (skutočný pôvodca bola ekvádorská sopka Reventador).

Externé odkazy 
 www.volcano.si.edu - stratovulkán Cerro Negro de Mayasquer na Global Volcanism Program 

Sopky Kolumbie
Sopky Ekvádora
Stratovulkány
Štvortisícovky v Ekvádore
Štvortisícovky v Kolumbii
Quimsachata

Quimsachata je názov skupiny dvoch mladých (pleistocén-holocén) vulkanických foriem, najsevernejších v Peru. Sopky ležia asi 170 km severovýchodne od hlavnej reťaze peruánskych sopiek, asi 90 km juhovýchodne od Cusca. Zložením sa taktiež líšia od ostatných peruánskych vulkánov, no nie petrograficky (stále sú to prevažne andezitové až ryolitové horniny), ale chemicky (majú vyšší podiel draslíka). Najmladšie prejavy vulkanizmu majú asi 6 400 rokov.

Externé odkazy 
 www.volcano.si.edu - lávové dómy Quimsachata na Global Volcanism Program 

Sopky Peru
Lávové dómy
Westminsterské opátstvo

Westminsterské opátstvo (angl.: Westminster Abbey), oficiálne Kolegiálny kostol sv. Petra, Westminster (angl.: The Collegiate Church of St Peter, Westminster) je gotický kostol veľkosti katedrály v londýnskom mestskom obvode City of Westminster. Nachádza sa kúsok na západ od Westminsterského paláca, sídla britského parlamentu. Opátstvo je tradičným miestom korunovácií i posledného odpočinku anglických panovníkov.

V roku 1986 bolo opátstvo spolu s palácom a kostolom sv. Margaréty zapísané na zoznam svetového dedičstva UNESCO.

Pozri aj 
 Westminsterská katedrála, kostol s ktorým je Westminsterské opátstvo často zamieňané
 Zoznam londýnskych kostolov

Referencie

Iné projekty

Externé odkazy 
 Oficiálna stránka 

Kostoly v Londýne
Londýn
City of Westminster
Kráľovské pohrebiská
Gotické katedrály v Anglicku
Anglikánske katedrály
Korunovačné kostoly
Lokality Svetového dedičstva v Spojenom kráľovstve
Nevado Chachani

Nevado Chachani je neaktívny andezitovo-dacitový stratovulkanický komplex, nachádzajúci sa v Peru, asi 15 km od mesta Arequipa. Vulkán pozostáva z viacerých lávových dómov (zaberajú plochu 320 km2), samotného stratovulkánu a stien staršieho štítového vulkánu. Väčšina vulkanických foriem komplexu je pleistocénneho veku, ale lávový prúd na juhozápadnom svahu je omnoho mladší.

Zoznam vulkanických foriem komplexu Chachani 
 Štítové vulkány
 Las Cortaderas - 3 862 m
 Pampa de Palacio - 3 862 m
 Lávové dómy
 Cerro el Volcancillo - 5 180 m
 Cerro Horqueta - 5 484 m
 Cerro la Chingana - 5 500 m
 Cerro Nocarane - 5 784 m
 Krátery
 Cerro el Cortaderal - 3 680 m

Iné projekty 
.

Externé odkazy 
 www.volcano.si.edu - stratovulkanický komplex Nevado Chachani na Global Volcanism Program 

Sopky Peru
Stratovulkány
Lappajärvi (jazero)

Lappajärvi je jazero vo Fínsku v obciach Lappajärvi, Alajärvi a Vimpeli. Je vyformované  kráterom po dopade meteoritu. Vek krátera sa odhaduje na 77,85 (± 0.78) miliónov rokov (vrchná krieda v druhohorách).

Rozloha jazera je , počet ostrovov 56. Leží v nadmorskej výške  a dosahuje maximálnu hĺbku . Pred 2. svetovou vojnou bol kráter považovaný za vyhasnutú sopku. Rovnako ako v prípade jazera Janisjarvi bol však neskôr preklasifikovaný na kráter meteorický.

Externé odkazy 
Earth Impact Database (Databáza meteoritických kráterov na Zemi) 
Lappajärvi impact structure 

Jazerá vo Fínsku
Číslovka

Číslovka alebo numerále (plurál numeráliá) je ohybný  slovný druh, ktorý vyjadruje počet, množstvo alebo poradie. Z gramatického hľadiska ide o komplexný slovný druh, v ktorom sa s istými obmedzeniami uplatňujú gramatické kategórie: podstatné mená, prídavné mená a príslovky a ktorý môže vystupovať vo funkcii všetkých vetných členov.

Poznáme tieto druhy čísloviek: základné, druhové, skupinové, radové a násobné.

 základné - kardináliá - Pomenúvajú samostatne chápané pojmy počtu a číselné príznaky substancií ( jeden, dva, desať, sto, milión, miliarda, trilión...).Sú hlavnou skupinou čísloviek podľa významu aj podľa formy. Ostatné číslovky sa tvoria z nich a uvedomujú sa na ich pozadí. K určitým základným číslovkám patria aj zlomkové číslovky. Do tejto skupiny sa radia aj skupinové číslovky - kolektíva, ktoré sa vo funkcii základných čísloviek používajú pri pomnožných substantívach - jedny šaty, dvoje topánky, pätoro detí... Označujú počet.

 druhové - speciáliá - označujú počet druhov alebo vecí vyjadrených pomnožným tvarom. Tvoria sa zo základu skupinových čísloviek a majú povahu prídavných mien alebo prísloviek ( jednaký - jednako, mnohoraký - mnohorako)
 radové - ordináliá- vyjadrujú číselné postavenie, poradie veci alebo príznaku. (prvý, druhý, tretí, ôsmy, ale aj druhýkrát)
 násobné - multiplikatíva - označujú počet opakovania deja (trojnásobný, päťkrát, mnohokrát)

Z hľadiska určitosti ich možno deliť na:
 určité - presný počet (jedna, dva)
 neurčité - nepresný počet, nemožno ich nahradiť číslom (málo, mnoho, niekoľko)
Vo vetných členoch sa číslovky neurčujú.

Iné projekty
Popolcová streda

Popolcová streda alebo škaredá streda (lat. dies cinerum alebo feria quarta cinerum) je v rímskokatolíckom liturgickom kalendári prvý deň pôstneho obdobia.
Jej termín pripadá na 40. deň pred Veľkou nocou; do týchto 40 dní sa nepočítajú nedele, preto v praxi pripadá Popolcová streda na 46. deň pred Veľkonočnou nedeľou. Pre nepravidelný dátum Veľkej noci sa jej termín každý rok mení.

Dátumy Popolcovej stredy podľa rokov:
 2014 – 5. marec
 2015 – 18. február
 2016 – 10. február
 2017 – 1. marec
 2018 – 14. február
 2019 – 6. marec
 2020 – 26. február
2021 – 17. február
2022 – 2. marec
2023 – 22. február

Názov dňa pochádza zo zvyku páliť palmy či bahniatka z Kvetnej nedele z minulého roka. Takto získaný popol sa používa pri bohoslužbe Popolcovej stredy, kedy sú veriaci poznačení popolom na čelo; tento symbol sa vzťahuje na blízkovýchodnú tradíciu sypania si popola na hlavu na znamenie pokánia pred Bohom. Poznačenie popolom je sprevádzané slovami: „Pamätaj, že si prach a na prach sa obrátiš.“ (Gn 3, 19) alebo „Kajajte sa a verte v Evanjelium  .“

Pre mnoho kresťanov predstavuje Popolcová streda pripomienku vlastnej konečnosti a cieľa či smerovania vlastného života, vyznačuje sa teda pokáním. V rímskokatolíckej cirkvi je Popolcová streda jedným z dvoch dní prísneho pôstu (spolu s Veľkým piatkom).

Referencie

Iné projekty

Pozri aj 
 Čistý pondelok

Veľká noc
Streda
Pôsty v kresťanstve
Pôstne obdobie
Mikrofosília

Mikrofosílie sú fosílie do veľkosti  (niekedy aj väčšie), vo všeobecnosti tie skameneliny, ktorých identifikačné znaky sa nedajú pozorovať a študovať voľným okom, ale na ich identifikáciu je potrebný mikroskop (či už optický, alebo elektrónový). Sú charakteristickým poznávacím znakom všetkých biostratigrafických stupňov, od prekambria až po holocén. Najčastejšie sa nachádzajú v morských sedimentoch, no vyskytujú sa aj v sladkovodných (tečúcich aj stojatých) vodách, ako aj v suchozemských sedimentoch.

Vo všeobecnosti sa každá fosília živočíšneho alebo rastlinného druhu môže nachádzať ako mikrofosília, ale najčastejšie ide o dierkavce, mrežovce, hubky, riasy, prípadne peľové zrnká a semená rastlín v palynologickom výskume.

Mikrofosílie sú používané ako indexové fosílie pre biostratigrafické členenie vďaka ich globálnemu rozšíreniu, ako aj rýchlemu objaveniu, prípadne vymiznutiu jednotivých druhov v určitej dobe. Ich výskyt pomáha aj pri rekoštrukcii klímy v minulosti Zeme (paleoklimatológia).

Pozri aj 
 Fosília
 Mikropaleontológia
 Paleobotanika

Mikropaleontológia
Skameneliny
ESRO-1A

ESRO-1A alebo Aurora je umelá družica organizácie ESRO na výskum ionosféry a polárnych žiar.

Štartovala 3. októbra 1968 pomocou americkej rakety Scout na dráhu s perigeom 254 km a apogeom 1 523 km. Hmotnosť bola 48 kg.

Pozri aj 

 ESRO-1B (Boreas)
 ESRO-2B (Iris)
 HEOS-1
 HEOS-2
 TD-1A
 ESRO-4

Umelé družice Zeme
Vedecké družice
Európske umelé družice
Družice ESRO
Kozmonautika v 1968
Bacilová červienka

Bacilová červienka (iné názvy: bacilárna/bakteriálna červienka, bacilová/bacilárna/bakteriálna dyzentéria, bacilová/bacilárna/bakteriálna úplavica, šigelóza, červienka, dyzentéria, úplavica) je črevná bakteriálna infekcia vyvolaná gramnegatívnymi nepohyblivými tyčinkami z rodu Shigella. Rod sa delí na štyri podskupiny, ktoré sú vyvolávateľom jednotlivých typov šigelózy.

Klasifikácia 
 A03: Bacilová červienka (dyzentéria) – šigelóza
 A03.0: Šigelóza zapríčinená Shigella dysenteriae (Šigelóza skupiny A (Šigova-Kruseho dyzentéria))
 A03.1: Šigelóza zapríčinená Shigella flexneri (Šigelóza skupiny B)
 A03.2: Šigelóza zapríčinená Shigella boydii (Šigelóza skupiny C)
 A03.3: Šigelóza zapríčinená Shigella sonnei (Šigelóza skupiny D)
 A03.8: Iné šigelózy
 A03.9: Nešpecifikovaná šigelóza (Bacilárna dyzentéria NS)

Patogenéza 
Hlavným vyvolávateľom klinických príznakov je enterotoxín, ktorý produkujú najmä šigely skupiny A a ich prienik do vnútra buniek sliznice hrubého čreva. Tu sa množia, spôsobujú následne zánik bunky, vznik nekrózy a krvácajúcich vredov.  Infekcia touto skupinou má i najzávažnejší klinický priebeh. Infekcia je obmedzená na črevo, šigely takmer nikdy neprenikajú do krvného obehu.

Epidemiológia 
Zdrojom infekcie je výhradne človek. Šigely sú málo odolné, no na infekciu stačí veľmi malá dávka. Je to typická „choroba špinavých rúk“, ktorá sa vyskytuje v miestach, kde na malej ploche žije pri nízkej hygiene väčší počet ľudí (kasárne, robotnícke ubytovne, azylové tábory, slumy a podobne).

Diagnostika 
Choroba sa diagnostikuje kultivačne zo stolice (dôkazom prítomnosti šigely vo vzorke). Možný je vznik bacilonosičstva, ktoré treba po preliečení vylúčiť.

Liečba 
Je cielená na likvidáciu pôvodcu - podávajú sa antibiotiká: ampicilín, tetracyklín a sulfonamidy, prípadne ich deriváty. Pribúdajú však rezistentné kmene.
Veľmi dôležitá je symptomatická liečba, najmä doplňovanie tekutín a elektrolytov, ktoré sa strácajú pri ťažkých hnačkách.

Zdroj 
Bednář a kol. Lékařská speciální mikrobiologie a parazitologie. Triton, 1994.

A03 Bacilová červienka (dyzentéria) – šigelóza
Črevné infekčné choroby
Regulácia preklzovania

Regulácia preklzovania (kolies/náhonu), skratka ASR (z nem. Antriebsschlupfregelung, angl. Acceleration Slip Regulation alebo nesprávne anti-slip/anti-skid regulation) alebo ASC (z angl. acceleration skid control) alebo TCS (z angl. traction control system), alebo DTC (z angl. dynamic traction control), je v automobiloch systém, ktorý automaticky zabraňuje pretáčaniu pohonných kolies pri zrýchlovaní alebo rozbiehaní sa vozidla. Väčšinou sa nachádza v ťažších autách s väčším výkonom (Audi, Mercedes, BMW, Maserati, Hummer, atd)

Externé odkazy 
 článok po anglicky

Aktívna bezpečnosť automobilov
Gerhard Domagk

Gerhard Domagk (* 30. október 1895, Łagów, Poľsko - † 24. apríl 1964, Königsfeld im Schwarzwald, Nemecko) bol nemecký lekár - patológ, mikrobiológ, bakteriológ a chemik. 

V roku 1939 dostal Nobelovu cenu za fyziológiu alebo medicínu za objav antibakteriálneho vplyvu prontosilov, sulfónamidového preparátu pre chemoterapiu bakteriologických infekcií. Cenu nemohol prebrať vzhľadom na konflikt nemeckej vlády s komisiou udeľujúcou ceny. Prevzal ju až v roku 1947.

Literatúra 
 Herbert L. Schrader: Gerhard Domagk. Die Erfindung der Sulfonamide als Heilmittel und die Entdeckung neuer Tuberkulosemittel. In: Hans Schwerte und Wilhelm Spengler (Hrsg.): Forscher und Wissenschaftler im heutigen Europa. 2. Mediziner, Biologen, Anthropologen. Reihe: Gestalter unserer Zeit, Band 4. Stalling, Oldenburg 1955, S. 143–150. (Die Hgg. waren SS-Kader.)
 Gerhard Domagk: Lebenserinnerungen. In Bildern und Texten, Bayer AG, Geschäftsbereich Pharma (1995)

Referencie

Iné projekty

Externé odkazy 
 Biografia
 Životopis

Nemeckí biológovia
Nemeckí lekári
Bakteriológovia
Nositelia Nobelovej ceny za fyziológiu alebo medicínu
Nemeckí nositelia Nobelovej ceny
Držitelia Radu Pour le Mérite
FAS

Fas môže byť:
 Fas ligand, druh proteínu
 iný názov mesta Fes v Maroku

FAS môže byť:
 Femmes Africa Solidarité
 Federation of American Scientists
 Federation of Astronomical Societies
 fetálny alkoholový syndróm, spektrum istých syndrómov pri narodení spôsobených konzumáciou alkoholou matkou počas tehotenstva
 "Ferrous Ammonium Sulfate" - Mohrova soľ Fe(SO4)2(NH4)2.6H2O (CAS: 10045-89-3)
 Free Alongside Ship, obchodná doložka Incoterms
 Foreign Agricultural Service
 Foras Áiseanna Saothair
 "Financial Accounting Standard" - Medzinárodný účtovný štandard, jeden zo starších štandardov v rámci International financial reporting standards
 "Financial Accounting Standards" - Medzinárodné účtovné štandardy, starší názov pre International financial reporting standards
 Football Association of Singapore
 Firsts and Seconds, klasifikácia dreva podľa National Hardwood Lumber Association v Spojenom kráľovstve (http://www.sizes.com/materls/lumberHard.htm)
 Free African Society
 "Final assembly" - konečná montáž
 Club Deportivo FAS
 Formability Analysis Software
 Futsalová asociácia Slovenska